Source: https://www.liestany.sk/samosprava/vzn/a2-2013/
Timestamp: 2019-10-24 02:13:24+00:00
Document Index: 17649474

Matched Legal Cases: ['§ 6', '§ 7', '§ 31', '§ 6', '§ 6', '§ 6', '§ 51', '§ 7']

2/2013 :: Obec Liešťany
Úvodná stránka > Samospráva > VZN > 2/2013
č. 2/2013
z prostriedkov Obce Liešťany
Obec na základe § 6 zákona č. 369/1990 Z. z. o obecnom zriadení v znení neskorších predpisov a § 7, ods. 2, 4 zákona NR SR č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov, vydáva toto všeobecne záväzné nariadenie, ktorým sa určuje metodika poskytovania dotácií z rozpočtu obce
Účelom tohto nariadenia je stanoviť podmienky, vymedziť okruh subjektov a upraviť postup pri poskytovaní dotácií z prostriedkov Obce Liešťany. Obec poskytuje dotácie na všeobecne prospešné služby a na verejnoprospešné účely na základe tohto všeobecne záväzného nariadenia.
l. Z rozpočtu obce sa môžu poskytovať dotácie:
- právnickým osobám, ktorých zakladateľom je obec, a to na konkrétne úlohy a akcie vo
verejnom záujme alebo v prospech rozvoja územia obce,
- inej obci alebo vyššiemu územnému celku, ak zabezpečuje niektoré úlohy pre obec – inej
obci alebo vyššiemu územnému celku, ak ide o poskytnutie pomoci pri likvidácií následkov
živelnej pohromy, havárie alebo inej podobnej udalosti na ich území,
- iným právnickým osobám a fyzickým osobám - podnikateľom, ktorí majú sídlo alebo trvalý pobyt
na území obce alebo ktoré pôsobia, vykonávajú činnosť na území obce, alebo poskytujú služby
obyvateľom obce.
Obec môže poskytovať dotácie na:
podporu všeobecne prospešných služieb alebo
verejnoprospešných účelov,
podnikania a zamestnanosti.
a/ poskytovanie zdravotnej starostlivosti,
b/ poskytovanie sociálnej pomoci a humanitárna starostlivosť,
c/ tvorba, rozvoj, ochrana, obnova a prezentácia duchovných a kultúrnych hodnôt,
d/ ochrana ľudských práv a základných slobôd,
e/ vzdelávanie, výchova a rozvoj telesnej kultúry,
f/ výskum, vývoj, vedecko-technické služby a informačné služby,
g/ tvorba a ochrana životného prostredia a ochrana zdravia obyvateľstva,
h/ služby na podporu regionálneho rozvoja a zamestnanosti,
i) zabezpečovanie bývania, správy, údržby a obnovy bytového fondu.
a/ rozvoj a ochrana duchovných a kultúrnych hodnôt
b/ realizácia a ochrana ľudských práv alebo iných humanitných cieľov
c/ ochrana a tvorba životného prostredia
d/ zachovanie prírodných hodnôt
e/ ochrana zdravia
f/ ochrana práv detí a mládeže
g/ rozvoj vedy, vzdelania, telovýchovy
h/ plnenie individuálnej určenej humanitnej pomoci pre jednotlivca alebo skupinu osôb, ktoré sa ocitli v ohrození života a alebo potrebujú naliehavú pomoc pri postihnutí živelnou pohromou.
l. Poskytnutie finančných prostriedkov sa schvaľuje v rámci rozpočtu obce na príslušný rozpočtový rok za podmienok ustanovených týmto nariadením.
2. Objem finančných prostriedkov pre príslušný kalendárny rok schvaľuje Obecné zastupiteľstvo.
3. Dotáciu je možné poskytnúť v jednom kalendárnom roku na ten istý účel fyzickej, alebo právnickej osobe iba raz a musí sa vyčerpať v tom kalendárnom roku, na ktorý bola schválená. Obec môže na základe odôvodnenej žiadosti povoliť výnimku z časového použitia rozpočtových prostriedkov poskytnutých obcou v príslušnom rozpočtovom roku formou dotácie.
l. Finančné prostriedky môžu byť poskytnuté na základe písomnej žiadosti, príloha č. 1.
a) účel v zmysle článku 2, ktorého sa žiadosť o dotáciu týka,
b) presné označenie žiadateľa:
u fyzickej osoby - podnikateľa: meno a priezvisko, adresa trvalého bydliska, fotokópiu živnostenského listu, kontakt
u právnickej osoby: názov organizácie a adresa, IČO, meno a priezvisko štatutárneho zástupcu, výpis z obchodného registra, kontakt.
c) bankové spojenie žiadateľa,
d) názov, stručnú charakteristiku projektu a jeho prínos pre obec,
e) rozpočet predpokladaných príjmov a výdavkov súvisiacich s realizáciou dotácie,
f) u podnikateľských subjektov (fyzických aj právnických osôb) písomne vyhlásenie žiadateľa, že nie je v konkurze ani v likvidácií, nemá voči obci žiadne záväzky
g) požadovanú výšku dotácie od obce.
4. Žiadosť o poskytnutie dotácie na nasledujúci rok právnická osoba a fyzická osoba – podnikateľ predkladajú na obecný úrad obce do 31.oktoóbra predchádzajúceho kalendárneho roka .
V mimoriadnych a opodstatnených prípadoch právnická osoba a fyzická osoba – podnikateľ
môže podať žiadosť aj v inom termíne.
5. Právnickej osobe a fyzickej osobe – podnikateľovi možno poskytnúť dotáciu z rozpočtu obce do výšky schváleného rozpočtu v danom roku na základe zmluvy a schváleného splátkového kalendára o poskytovaní dotácie.
6. Dotáciu možno poskytnúť právnickej osobe a fyzickej osobe – podnikateľovi, ktorý nemá
daňový nedoplatok na miestnych daniach a miestnom poplatku voči obci.
7. Na poskytnutie dotácie z rozpočtu obce nie je právny nárok.
8. O poskytnutí dotácie z rozpočtu obce rozhodujú orgány obce.
9. Poskytnutá dotácia podlieha ročnému zúčtovaniu s rozpočtom obce. Právnická osoba a fyzická osoba – podnikateľ, ktorému bola poskytnutá dotácia je povinná zúčtovať prostriedky do 30 kalendárnych dní po ich použití, najneskôr však do 15.12. kalendárneho roka.
10. Ak poskytnuté prostriedky nemožno vyčerpať do konca kalendárneho roka, právnická osoba a fyzická osoba – podnikateľ je povinná požiadať obec o predlženie termínu zúčtovania. V odôvodnených prípadoch je možné požiadať i o zmenu účelu použitia prostriedkov.
11. Právnickej osobe a fyzickej osobe – podnikateľovi, ktorej boli poskytnuté prostriedky a neboli použité, je povinná ich vrátiť v termíne zúčtovania na účet obce č. ú.: 16925382/0200.
12. Ak právnická osoba alebo fyzická osoba – podnikateľ nesplní zmluvné podmienky o poskytnutí dotácie, bude obec postupovať v zmysle § 31 zákona č. 523/2004 Z. z. o rozpočtových pravidlách verejne správy v z. n. p.
13. Poskytnutú dotáciu v oblasti rozvoja telesnej výchovy a športu je možné použiť len na:
a) úhradu nákladov na dopravu, výstroj, vybavenie, vecné ceny,
b) výdavky na stravovanie vrátane výdavkov na nealkoholické nápoje pri športových akciách
v rozsahu podľa všeobecne záväzných právnych predpisov o cestovných náhradách
c) odmeny pre cvičiteľov, trénerov a rozhodcov v súlade s platnými predpismi o odmeňovaní
týchto osôb / zmluvy zakladajúce pracovnoprávny vzťah musia mať predpísané náležitosti
a musia byť účastníkmi podpísané/.
14. Dotácie sa neposkytujú na financovanie občerstvenia, na nákup darov a suvenírov, na odmeny nad rámec odmien podľa predchádzajúceho bodu (13/c).
15. Dotácie sa neposkytujú politickým stranám, politickým hnutiam a koalíciám týchto politických strán a politických hnutí.
l. Dotáciu je možné poskytnúť len na základe písomnej zmluvy uzavretej medzi obcou a žiadateľom (príloha č. 2).
2. Písomnú zmluvu za obec podpisuje starosta obce.
3. Zmluva musí obsahovať:
a) výšku schválenej dotácie,
b) účel použitia dotácie,
c) termín realizácie,
d) právo obce Liešťany vykonať kontrolu použitia poskytnutých finančných prostriedkov u žiadateľa,
e) záväzok žiadateľa vrátiť dotáciu obci a uhradiť sankciu v prípade nedodržania podmienok zmluvy,
f) termín a spôsob vyúčtovania dotácie,
g) termín a spôsob vrátenia prípadných nepoužitých finančných prostriedkov.
4. Na základe zmluvy obec vykoná prevod stanovenej finančnej čiastky na účet žiadateľa, prípadne preplatí preloženú faktúru do schválenej výšky dotácie.
5. V odôvodnených prípadoch môže byť dotácia poskytnutá z pokladne obce.
1. Žiadosti na poskytnutie dotácie posudzuje finančná komisia.
2. Komisia žiadosti posúdi na svojom najbližšom zasadnutí a predloží svoje odporučenie obecnému zastupiteľstvu, resp. starostovi obce.
3. V mimoriadnych a odôvodnených prípadoch je možné podať žiadosť aj v priebehu roka.
Kritéria na poskytnutie dotácií
1. Pri posudzovaní žiadostí o dotáciu z rozpočtu obce sa zohľadňujú najmä tieto základné kritériá :
a) oblasť kultúry :
- vytváranie všestranných podmienok pre rozvoj záujmovo-umeleckej tvorivosti,
- podpora činnosti ochotníckych súborov,
- uchovávanie a rozvíjanie miestnych tradícií,
- organizovanie festivalov, detských a mládežníckych podujatí,
- prezentácia obce formou literárnej a publikačnej, výtvarnej a výstavníckej činnosti,
- podpora obnovy kultúrnych pamiatok evidovaných v Ústrednom zozname kultúrnych
pamiatok SR ako aj ďalších pamätihodností nachádzajúcich sa na území obce,
- podujatia masového charakteru týkajúce sa kultúry organizované v obci,
- zavádzanie vzdelávacích a informačných programov v oblasti kultúry,
- záujem občanov o predmetnú oblasť.
b) oblasť športových aktivít :
- rozvoj masovej a rekreačnej telesnej výchovy,
- rozvoj mládežníckeho športu,
- organizovanie športových súťaží v obci,
- reprezentácia obce,
- podpora výkonnostného športu,
- vo výnimočných prípadoch prevádzkové možnosti.
c) oblasť výchovy a vzdelávania:
- netradičná mimoškolská činnosť a práca s deťmi a mládežou na úrovni materských a základných škôl pôsobiacich na území obce, netradičné využitie voľného času mládeže,
d) oblasť zdravotníctva :
- rozšírenie a skvalitnenie poskytovaných zdravotníckych služieb občanom,
- zakúpenie progresívnej zdravotníckej techniky,
- vo výnimočných a odôvodnených prípadoch prevádzkové možnosti zdravotníckych zariadení.
e) oblasť humanitnej a charitatívnej činnosti :
- činnosť organizácií, nadácií a záujmových združení právnických osôb vyvíjajúcich humanitnú a charitatívnu činnosť najmä na území obce,
- na podporu masových podujatí pre postihnuté deti a mládež,
- vo výnimočných a odôvodnených prípadoch prevádzkové možnosti.
f) oblasť zlepšenia kvality životného prostredia v obci:
- zlepšenie stavu z hľadiska riešenia odpadov v obci a jeho separácie,
- viditeľné zlepšenie kvality zelene a kvality verejných priestranstiev (podpora pri údržbe verejnej zelene, výsadba a údržba kvetov, kríkov, stromčekov, výroba kvetináčov, lavičiek a predmetov zlepšujúcich kvalitu životného prostredia, ...),
- zabezpečenie ochrany prírody.
l. Ruší sa VZN č. .2/2010.
2. Toto všeobecné záväzné nariadenie obce č. bolo prerokované a schválené na zasadnutí
Obecného zastupiteľstva v Liešťanoch dňa .07.05.2013 uznesením č. 30/2013.
Vladimír Š o p o ň
Návrh VZN bol podľa § 6, ods. 3 zákona č. 369/1990 Z. z. zverejnený na úradnej tabuli obce
od 22.02.2013 do 07.05.2013.
Toto VZN bolo podľa § 6, ods. 8 zákona č. 369/1990 Z. z. vyvesené na úradnej tabuli obce
od 09.05.2013 do................................
VZN č. .. o podmienkach poskytovania dotácií z prostriedkov Obce .Liešťany nadobúda účinnosť dňom ............. (pätnástym dňom od vyvesenia § 6 ods. 8 zák. č. 369/1990 Zb.)
OBEC LIEŠŤANY Príloha 1
972 27 Liešťany 1
Všeobecne prospešné služby:
Služby na podporu regionálneho rozvoja a zamestnanosti.
Verejnoprospešný účel:
ktoré sa ocitli v ohrození života alebo potrebujú naliehavú pomoc pri postihnutí živel-
nou pohromou.
Osoba zodpovedná za realizáciu podujatia/akcie
Prípadná forma účasti obce: *
* (napr. spoluorganizátor, záštita a pod.)
Poskytnutá dotácia od obce v predchádzajúcich 3 rokoch:
Obec poskytuje dotácie z rozpočtu obce na základe zákona č. 583/2004 Z. z. o rozpočtových pravidlách územnej samosprávy v znení neskorších predpisov a Všeobecne záväzného nariadenia o poskytovaní dotácií z rozpočtu mesta/obce č. 2/2013.
O dotáciu z rozpočtu obce môže požiadať právnická osoba a fyzická osoba – podnikateľ, ktorá má sídlo alebo trvalý pobyt na území mesta/obce alebo ktorá pôsobí, vykonáva činnosť na území obce, alebo poskytuje služby obyvateľom obce, a to na podporu všeobecne prospešných služieb, všeobecne prospešných alebo verejnoprospešných účelov, na podporu podnikania a zamestnanosti.
1./doklad o právnej subjektivite žiadateľa (napr. rozhodnutie o zápise do príslušného registra, resp. výpis z príslušného registra; fyzické osoby – podnikatelia predkladajú živnostenské alebo iné oprávnenie na podnikanie)
2./ stanovy, resp. štatút žiadateľa, ak ide o právnickú osobu – nepodnikateľa
3./ doklad o pridelení IČO
4./ čestné vyhlásenie žiadateľa, že má vysporiadané všetky záväzky voči obci
Príloha č. 3 Prehlásenie žiadateľa o spôsobe propagácie obce – uviesť materiály, v ktorých bude uvedený text: „podujatie/akciu“ finančne podporila obec Liešťany
Príloha č. 4 Prehlásenie žiadateľa, že nie je v likvidácii a nemá voči obcí žiadne záväzky
Suma v EUR:
Dotácia požadovaná od mesta/obce
Sponzorské a iné..
o poskytnutí finančnej dotácie z rozpočtu obce Liešťany
v roku 20....
Číslo zmluvy o poskytnutí dotácie : ................
zastúpená starostom Vladimírom Šopoňom
bankové spojenie: VUB
číslo účtu: 16925382/0200
IČO: 00318345
DIČ: 2021211731
uzavreli v zmysle § 51 zákona č. 40/1964 Zb. Občianskeho zákonníka v znení neskorších predpisov v nadväznosti na ustanovenia § 7 zákona č. 583/2004 Z. z. o rozpočtových pravidlách územnej samosprávy o zmene a doplnení niektorých zákonov v znení neskorších predpisov a Všeobecne záväzného nariadenia č.2/2013, ktorým sa určuje metodika poskytovania dotácií z rozpočtu mesta/obce túto
Zmluvu o poskytnutí dotácie z rozpočtu mesta/obce v roku 20.......
1. Obec v zmysle Uznesenia OZ č. ......zo dňa ................poskytuje príjemcovi..................
2. Dotácia bude použitá na náklady spojené s realizáciou:
(názov akcie, projektu a pod.)
Účel a lehota použitia dotácie
1. Príjemca dotácie ju môže použiť na tento účel: ......................................................................................................................................................
2. Príjemca dotácie ju môže použiť v lehote do : .........................................
1. Finančná dotácia bude poskytnutá bezhotovostným prevodom z účtu mesta/obce na
2. Príjemca sa zaväzuje, že na všetkých propagačných materiáloch a pri propagácii aktivít súvisiacich s realizáciou (projektu, akcie ...), na ktorý bola dotácia poskytnutá, uvedie, že projekt bol realizovaný s finančným príspevkom mesta/obce.
3. Mesto /obec si vyhradzuje právo kontroly použitia pridelených finančných
4. Príjemca je povinný finančnú dotáciu vyčerpať do 30.11.......
5. Príjemca je povinný bezodkladne predložiť doklady o účelovom čerpaní poskytnutej
dotácie najneskôr však do 15.12......
6. Príjemca je povinný spolu so zúčtovaním poskytnutej dotácie podľa odseku 5 tohto
článku predložiť stručné zhodnotenie účelu jeho použitia.
7. Príjemca, ktorý nepredloží zúčtovanie finančnej dotácie alebo ju použije na iný účel, ako
je v tejto zmluve stanovené, je povinný finančnú dotáciu vrátiť na účet obce,
najneskôr do 31.12......
3. Táto zmluva nadobúda platnosť dňom podpisu oboch zmluvných strán a účinnosť od..............................................( nasledujúci deň po zverejnení na web stránke
obce/mesta)
4. Táto zmluva je vyhotovená v 3 exemplároch, z ktorých obec obdrží 2 rovnopisy a príjemca obdrží 1 rovnopis.
V .................. dňa ...................
Zúčtovanie dotácie poskytnutej Obcou Liešťany
V súlade so zmluvou č. ................ o poskytnutí finančnej dotácie zo dňa .............................
Príjemca dotácie – obchodné meno, názov, adresa
Názov podujatia/akcie
Výška dotácie poskytnutej
Obcou Liešťany
Skutočné príjmy- z toho:
Skutočné výdavky:
PRÍJMY SPOLU:
VÝDAVKY SPOLU:
Prehľad dokladov predložených k vyúčtovaniu dotácie v členení:
Dokumentácia o realizácii predmetu dotácie (fotografie, propagačné materiály –programy, pozvánky, výstrižky z tlače a pod.)
Overenie zúčtovania za Obec ..........................., meno............................ podpis ........................
V .................................., dňa .....................
Spôsob naloženia s rozdielom pri nedočerpaní zdrojov: ............................................................
Prílohy k zúčtovaniu dotácie :
Číslo dokl.
Druh výdavku
Späť na VZN
+421 46 5457 009